Ła declarasion de indipendensa el ze ato che el proclama ła indipendensa de un serto teritòrio del stato al cuało el zera antesedentemente sojetà. Co sto ato el teritòrio del cuało se ghe proclama ła indipendensa el reclama tute łe prerogative de un stato sovran. Łe declarasion de indipendensa in zenerałe łe ze dei ati controversi, parché frecuentemente łe vien portae vanto contro el vołer del goerno al cuało el teritòrio el ze orizenariamente sojeto, o contro altre nasion che łe ga intaresi inte el mantegnimento de cheła propietà o cołònia. Cheła pì conosesta ła ze cheła dei Stati Unii d'Amèrica del 1776, servia da modeło par altri cazi anàłoghi.